钦定古今图书集成/明伦汇编/氏族典/第250卷 > 张灵
## 钦定古今图书集成/明伦汇编/氏族典/第250卷 > 张灵

按《万姓统谱》：灵本窭人子，力作自给，而灵生乃有爽
气。选为博士弟子，与俊少并游，唐寅尢善之。灵所为
诗，能速成，虽使迟之，亦无复加也。嗜酒，贫无从得。寅
尝晨诣之，卧未起，呼之，灵作色曰：“‘而公正酣，遽醒之，
若岂能醉我者’。寅与之适他所，见群贾有被酒吟者，
谓灵曰：‘为若侮彼，来奚若’？”灵乃佯为丐和其诗，贾惊，
饮食之。已而迹知二生，乃大笑。人以此污之。使者方
志来，恶为《古文词》者斥焉。生亦善图画，能不逮寅。